Ostal de Borbon-Anjau

L**'Ostal de Borbon-Anjau** (en espanhòl: *Casa de Borbón-Anjau*) es una branca borbonosa espanhòla regnant sul Reialme d'Espanha dempuèi la pujada al tròn de Felip V, fellen agnatic de Loís XIV. En Espanha, la denominacion oficiala per referir-se a la familha reiala espanhòla es **Ostal de Borbon**.

Essida de ostal de França, e mai precisament de la branca dels Borbons, la branca succedís en Espanha als Absborgs a la seguida de las victòrias dels partisans borbonians pendent la guèrra de la Succession d’Espanha, en 1700. Dos còp restablida al sègle XIX (en 1813 e en 1874), la familha regna de nòu sul reialme espanhòl depuèi 1975, dins l'encastre de la Tresena Restauracion. Lo sobeiran actual es Felip VI, rei d'Espanha dempuèi 2014.

## Los Borbons en Espanha

### Accession al tròn
[esquèrra|vinheta|188x188px|[Felip V d'Espanha|Felip V, fondator de la branca dels Borbons d'Espanha.]]
La branca d’Anjau, dicha en Espanha *de Borbon*, es eissida de Feli de França, duc d’Anjau, fellen de Loís XIV. A la mòrt de Carles II, darrièr sobeiran dels Absborg d'Espanha, son legatari universal lo duc d'Anjau es proclamat en 1700 rei d’Espanha jol nom de Felip V. L'oposicion dels Absborgs d'Àustria, e la crenta de l'Euròpa de veire lo reialme de França assurir sa supremacia prenent l'empèri espanhòl, provòca l'annada seguenta la  Guèrra de Succession d'Espanha, a l'eissida de que Felip V garda son tròn mas deu, pel tractat d'Utrecht, renonciar a sos drechs sus la corona de França, fasent fracaçar los projèctes d'union de Loís XIV. Los Borbons regnèron de 1700 a 1808, de 1814 a 1868, de 1875 a 1931 e de nòu a partir de 1975, amb Joan Carles Ièr (1975-2014) puèi Felip VI (dempuèi 2014).

### Invasion bonapartista
En 1808, lo soslèvament d'Aranjuez fòrça Carles IV a abdicar en favor de son filh Ferrand, mas aqueste darrièr es a son torn capvirat pels Franceses, al benefici Josèp Bonaparte. La guèrra d'independéncia espanhòla mèna lo retorn dels Borbons, Ferrand VII es tornat al tròn. En 1873, l'aveniment de la Primièra Républica espanhòla se substituís a la monarquia, mas los Borbons tornan al poder en 1875 amb Anfós XII.

### Lei salica en Espanha?
vinheta|264x264px|Los trebles eritats de la Succession acaban amb l'Espnha del Sègle d'aur
La familha reiala d'Espanha se dividiguèt al sègle XIX en doas linhas rivalas. La linha mascla, eissida de Carles de Borbon, s’opausava a la linha regnanta, eissida d’Isabèl II, reina d’Espanha, e de son espós lo rei consòrt, Francés d'Assisi de Borbon. Los « carlistas » acceptavan pas la succession femna; al nom de la lei salica, organisèron de guèrras civilas. La branca carlista s'atudèt en 1936, Anfós XIII, venent l'ainat novèl dels Borbons d'Espanha.

### Retorn de la democracia en Espanha
Jol regne d'Anfós XIII, l'Espanha coneis de 1923 a 1930 lo periòde de la dictatura de Miguel Primo de Rivera. Lo 14 d'abril de 1931, la Segonda Republica espanhòla es proclamada, e Anfós XIII es exilat. La Republica es ensguida capvirada per la victòria du camp nationalista pendent la guèrra d'Espanha: Francisco Franco ven cap de l'Estat. Los pretendants a la corona Jaume Enric de Borbon, « duc de Segovia », e Joan de Borbon, « comte de Barcelona », son pasmens escartats. Amb la lei de succession del cap de l'Estat de 1947, l'Espanha franquista torna a venir oficialament un reialme, mas desprovesit de rei, Franco demeurant al poder. Es sonque lo 21 de juilhet de 1969 que lo filh de l'infant Joan, Joann Carles, es oficialament designat coma successor del cap de l'Estat, amb l'acòrdi de son oncle l'infant Jaume. Puja sul tròn lo 22 de novembre de 1975, après la mòrt de Franco. Ten enseguida un ròtle decisiu dins la transicion democratica espanhòla.

## Monarcas de l'ostal de Borbon d'Espanha

## Cronologia e genealogia dels reis borbonians d’Espanha

### Cronologia

### Genealogia

## Las residéncias de la familha reiala d'Espanha

Fichièr:Madrid Palacio Real 078.jpg|Palais reial de Madrid
Fichièr:Vista aerea del Monasterio de El Escorial.jpg|L'Escurial, necropòli dels reis d'Espanha
Fichièr:El Palacio de El Pardo.JPG|Palais del Pardo
Fichièr:Aranjuez PalacioReal cadena.jpg|Palais reial d'Aranjuez
Fichièr:San Ildefonso de la Granja-PM 16714.jpg|Palais reial de la Granja de San Ildefonso
Fichièr:Palacio Riofrío agosto-04.JPG|Palais reial de Riofrío
Fichièr:Alcázar of Seville 2.JPG|Alcazar de Sevilha
Fichièr:Palau Reial de s’Almudaina 01.jpg|Palais reial de l'Almudaina a Palma de Malhòrca


## Genealogia de la familha de Borbon

## Annèxes

### Bibliografia
* (es) Josep Carles Clemente, , Madrid, Editorial Manuscritos, 2014, 173 p. (, lire en ligne [archive])
* Hervé, baron Pinoteau, Christian Papet-Vauban et Jean de Vaulchier, , Paris, Le Léopard d’or, 2012, 5e éd. (1re éd. 1975), 101 p. ()
* (es) José María Zavala, , Barcelona, Plaza & Janés Editores, 2011, 577 p. (, lire en ligne [archive])
* (es) José María Zavala, , Barcelona, Debolsillo, coll. « Bestseller » (no 732/1), 2008, 479 p. (, lire en ligne [archive])
* (es) José Antonio Vaca de Osma, , Madrid, Rialp, coll. « Libros de bolsillo Rialp » (no 204), 2007, 172 p. (, lire en ligne [archive])
* Patrick Van Kerrebrouck et Christophe Brun (préf. baron Pinoteau), , Villeneuve-d’Ascq, éditions P. Van Kerrebrouck, 2004, 2e éd. (1re éd. 1987), 1 010 p. ()
* (es) Actas del coloquio internacional celebrado en Madrid, mayo de 2000 (préf. Pablo Fernández Albaladejo), , Madrid, Marcial Pons Historia, 2001, 646 p. (, lire en ligne [archive])
* Alphonse Viollet, , Paris, éditions Lacour et Maistrasse, 1843, 412 p. (OCLC 719400682, lire en ligne [archive])
* Don Andrés Muriel (traducteur) et William Coxe (auteur) (6 volumes),  [« Memoirs of the Kings of Spain of the House of Bourbon: From the accession of Philip V to the death of Charles III (1700-1788) »], Paris, De Bure Frères, 1827 (OCLC 560158578) (lire en ligne les volumes : 1 [archive], 2 [archive], 3 [archive], 4 [archive], 5 [archive] et 6 [archive])

### Referéncias

### Articles connèxes
* Ostal de Borbon
* Carlisme (Espanha)
* Guèrra d’independéncia espanhòla
* Ostal d'Absborg en Espanha

### Ligam extèrne
* (es) Site oficial de la monarquia espanhòla